CELEX: 22022D0412
Language: sk
Date: 2022-03-08 00:00:00
Title: Odporúčanie Asociačnej rady EÚ – Izrael č. 1/2022 z 8. marca 2022, ktorým sa schvaľuje predĺženie akčného plánu EÚ a Izraela [2022/412]

11.3.2022   
               
               
                  SK
               
               
                  Úradný vestník Európskej únie
               
               
                  L 84/43
               
            
         ODPORÚČANIE ASOCIAČNEJ RADY EÚ – IZRAEL č. 1/2022
         z 8. marca 2022,
         ktorým sa schvaľuje predĺženie akčného plánu EÚ a Izraela [2022/412]
         ASOCIAČNÁ RADA EÚ – IZRAEL,
         so zreteľom na Euro-stredomorskú dohodu, ktorou sa zakladá pridruženie medzi Európskymi spoločenstvami a ich členskými štátmi na jednej strane a Izraelským štátom na strane druhej (1),
         keďže:
         
                     (1)
                  
                  
                     Euro-stredomorská dohoda, ktorou sa zakladá pridruženie medzi Európskymi spoločenstvami a ich členskými štátmi na jednej strane a Izraelským štátom na strane druhej (ďalej len „Euro-stredomorská dohoda“) bola podpísaná 20. novembra 1995 v Bruseli a nadobudla platnosť 1. júna 2000.
                  
               
                     (2)
                  
                  
                     Na základe článku 69 Euro-stredomorskej dohody má asociačná rada právomoc prijímať rozhodnutia a vydávať vhodné odporúčania.
                  
               
                     (3)
                  
                  
                     V článku 10 rokovacieho poriadku asociačnej rady sa stanovuje možnosť prijímať v období medzi zasadnutiami rozhodnutia alebo odporúčania písomným postupom, ak s tým obidve zmluvné strany súhlasia.
                  
               
                     (4)
                  
                  
                     Predĺženie akčného plánu EÚ a Izraela o tri roky poskytne zmluvným stranám príležitosť na prehĺbenie ich spolupráce v nadchádzajúcich rokoch, a to aj prostredníctvom možného rokovania o prioritách partnerstva,
                  
               PRIJALA TOTO ODPORÚČANIE:
         
            Článok 1
            Asociačná rada písomným postupom odporúča, aby sa akčný plán EÚ a Izraela predĺžil o tri roky odo dňa prijatia tohto odporúčania.
         
         
            Článok 2
            Toto odporúčanie nadobúda účinnosť dňom jeho prijatia.
         
         
            V Bruseli 8. marca 2022
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. ES L 147, 21.6.2000, s. 3.